*7.3. melléklet*

**ELŐZETES HATÁSVIZSGÁLAT**

**a kéményseprő ipari közszolgáltatásról szóló 4/2013.(II.11.) önkormányzati rendelet hatályon kívül helyezéséről szóló önkormányzati rendelethez**

1. **Társadalmi hatások**

Megvalósul a kéményseprő ipari közszolgáltatási feladat állam által történő egységes kezelése. Továbbra is biztosított lesz a szolgáltatás megfelelő szinten történő ellátása, a lakosság igényeinek megfelelő kielégítése.

1. **Gazdasági, költségvetési hatások**

A rendelet hatályon kívül helyezése plusz fedezetet nem igényel.

1. **Környezeti hatások**

A rendelet hatályon kívül helyezésének környezeti következményei nincsenek.

1. **Egészségi következmények**

A rendelet hatályon kívül helyezésének egészségügyi következményei nincsenek.

1. **Adminisztratív terheket befolyásoló hatások**

A rendelet hatályon kívül helyezésével az adminisztratív terhek nem változnak.

1. **A jogszabály megalkotásának szükségessége, a jogalkotás elmaradásának várható következményei**

A kéményseprő-ipari tevékenységről szóló 2015. évi CCXI. törvény (a továbbiakban Kstv.) 2015. december 27. napjától hatályon kívül helyezte a kéményseprő-ipari közszolgáltatásról szóló 2012. évi XC. törvényt. A Kstv. 10. § (1) a) bekezdésének megfelelően Szombathely Megyei Jogú Város Közgyűlése 496/2015. (XII.) Kgy.sz. határozatával úgy döntött, hogy a kéményseprő-ipari közszolgáltatásról szóló 2012. évi XC. törvény alapján kötött, hatályban lévő közszolgáltatási szerződés lejártáig, 2024. június 30. napjáig Szombathely Megyei Jogú Város és Vas megye területén a kéményseprő-ipari közszolgáltatást biztosítja. A közszolgáltatási szerződés lejártát követően a Belügyminisztérium Országos Katasztrófavédelmi Főigazgatóság kéményseprői végzik a tevékenységet Vas vármegye területén is.

A kéményseprő-ipari közszolgáltatásról szóló önkormányzati rendelet hatályon kívül helyezésével törvényi kötelezettségünknek teszünk eleget, ennek elmaradása a jogharmonizáció hiányát okozná.

1. **A jogszabály alkalmazáshoz szükséges személyi, szervezeti, tárgyi és pénzügyi feltételek**

A rendelet módosításával a szükséges személyi, szervezeti, tárgyi és pénzügyi feltételek nem változnak, azok rendelkezésre állnak.

Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.